Հավելված 1

 Սևան համայնքի ավագանու`

«\_\_\_»\_\_\_\_\_\_\_\_\_\_\_\_թվականի N -Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ
ՍԵՎԱՆ ՀԱՄԱՅՆՔԻ 2024-2026 ԹՎԱԿԱՆՆԵՐԻ
ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ**

ՀՀ Գեղարքունիքի մարզի Սևան համայնքի 2024-2026թվականների միջնաժամկետ ծախսերի ծրագիրը /այսուհետ` ՄԺԾԾ/ հանդիսանում է Սևան համայնքի զարգացման հեռանկարի թվային արտացոլումը և համայնքի միջնաժամկետ կտրվածքով գլխավոր ֆինանսական փաստաթուղթը, որը և ելակետ է` նախագծելու համապատասխան տարվան հաջորդող տարեկան բյուջեն:

ՄԺԾԾ-ով ներկայացվում են Սևան համայնքի` կանխատեսվող հաջորդ 3 տարիների եկամուտները, դեֆիցիտի ֆինանսավորման աղբյուրները, ծախսային ուղղությունները ըստ ոլորտների, որոնք բերելու են Սևան համայնքի կայուն և համաչափ զարգացմանը, ինչպես նաև կընձեռեն հնարավորություն համայնքին առավել արդյունավետ գեներացնելու եկամուտները, մասնավորապես` միջնաժամկետ կտրվածքով կմշակվեն մեխանիզմներ դրանք ավելացնելու ուղղությամբ, որն իր հերթին կբերի համայնքի զարգացմանը միտված ծախսերի ավելացմանը:

ՄԺԾԾ-ն կնպաստի ավելի լայն և հեռանկարային ծախսերի քաղաքականության մշակմանը, որի շնորհիվ համայնքի զարգացման հեռանկարը կստանա բյուջետային ձևաչափ և որը, ըստ էության, հասանելի կդարձնի բոլորին, այդ թվում` քաղաքացիներին, ուսումնասիրելու միջնաժամկետ կտրվածքով համայնքի կողմից նախատեսվող ծախսերի բաշխումը ըստ ոլորտների` թվային տեսքով, ընդ որում` սույն ֆինանսական փաստաթղթով առավել կընդգծվեն բյուջետային ծրագրերի շարունակականության ապահովման ֆինանսական մեխանիզմները:

Սևան համայնքի 2024-2026թվականների միջնաժամկետ ծախսերի ծրագիրը նախագծվել է` ղեկավարվելով «Հայաստանի Հանրապետության բյուջետային համակարգի մասին» և «Տեղական ինքնակառավարման մասին» ՀՀ օրենքներով:

**1. Զարգացման հիմնական ուղղությունները և սկզբունքները**

 Սևան համայնքի 2024-2026թվականների համար նախանշված ծրագրերի իրականացումը խարսխվելու է համաչափ և կայուն զարգացման սկզբունքի վրա, որի նպատակային իրագործման համար առաջնահերթ և գերակա են համարվելու`

1. Կառավարման արդյունավետության բարձրացումը, համայնքապետարանի գործունեության թափանցիկությունը և բնակչությանը լիարժեք հաշվետու լինելը:
2. Հանրային տարածքների, շրջակա միջավայրի և պատմամշակութային ժառանգության պաշտպանությունը:
3. Մարդու իրավունքների պաշտպանության գերակա սկզբունքներով որոշումների կայացումը:
4. Համայնքի մասնակցային կառավարման մշակույթի ձևավորումը` բնակչությանը մասնակից դարձնելով հանրային նշանակություն ունեցող և բնակչությանը հուզող որոշումների կայացմանը` հարցումների, քննարկումների և քվեարկությունների միջոցով:
5. Համայնքի կառավարման ներառականության բարելավումը:
6. Իրավահավասար ու ներդաշնակ համակեցության մշակույթի ձևավորումը:
7. Անվտանգ, առողջ ու հարմարավետ ապրելու և գործելու կենսամիջավայրի ստեղծումը:
8. Աղբահանության կազմակերպման և կարգավորման և աղբի վերամշակման գործարանի ստեղծման մեկնարկի ապահովումը:
9. Երիտասարդական և սպորտային ծրագրերի միջոցով բնակիչների շրջանում առողջ ապրելակերպի գաղափարի խթանումը:
10. Զբոսաշրջության ենթակառուցվածքների զարգացման խթանումը և Սևանի զբոսաշրջային միջավայրի բարելավումը:
11. Բազմաբնակարան շենքերի տանիքների հիմնանորոգման շարունակության ապահովում:
12. Նախադպրոցական հաստատությունների ներառականության հնարավորությունների ապահովումը:
13. Հնարավորությունների դեպքում նախադպրոցական և արտադպրոցական կազմակերպությունների հիմնանորոգումը:
14. Մշակույթի ոլորտի ենթակառուցվածքների զարգացում, մշակութային ծառայություններից օգտվելու ներառականության ապահովումը, ինչպես նաև ընթացիկ ու կապիտալ նորոգումների հետ կապված խնդիրների լուծում:
15. Փողոցային լուսավորության համակարգի արդիականացում, էներգախնայող համակարգերի ներդրում, վերգետնյա մալուխային ցանցի անցկացում, համակարգի անվտանգության և հուսալիության աստիճանի բարձրացում:
16. Գործարարության և ներդրումների համար բարենպաստ միջավայրի ապահովումը, համայնքի և գործարար միջավայրի միջև փոխշահավետ համագործակցության խթանումը:
17. Երեխաների իրավունքների պաշտպանությունն ու անչափահասների հետ տարվող աշխատանքների բարելավումը:
18. Բնակիչների սոցիալական պաշտպանվածության ապահովումն ու այդ նպատակով հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված սոցիալական ծրագրերի արդյունավետ իրականացումը:

**2. Սևան համայնքի 2024-2026թվականներին կանխատեսվող եկամուտները**

Ելնելով Սևան միավորված համայնքի առաջին տարվա՝ 2022թվականի կատարված բյուջեի հնարավորություններից` վերանայվել է նախորդ եկամուտների կանխատեսումները և 2024-2026թվականների եկամուտները կանխատեսվել են մի փոքր նվազեցված 2024թվականից 2026թվականի վարչական մասով յուրաքանչյուր տարին 1500.0 մլն. դրամի չափով, իսկ ֆոնդային բյուջեի եկամուտների մասով՝ 2024թվականին 1000.0 մլն. դրամ, 2025թվականին 1100.0 մլն. դրամ, 2026թվականին 1150.0 մլն. դրամի չափով:

Հատկանշական է, որ ընդամենը եկամուտների կազմում աճ է նախատեսվում գրեթե բոլոր բյուջետային բաժիններում և խմբերում, մասնավորապես` հարկ է նկատել Սևան համայնքի սեփական եկամուտների դինամիկան, որը հիմնականում պայմանավորված է ՀՀ Հարկային օրենսգրքի 233-րդ հոդվածի 7-րդ մասով սահմանված դրույթների կիրառմամբ, որի արդյունքում միջնաժամկետ կտրվածով սեփական եկամուտների կազմում հիմնական աճը նախատեսվում է հարկ անշարժ գույքի մասով եկամտատեսակից:

**3. Եկամուտների վերծանումն ըստ առանձին տեսակների**

Սևան համայնքի 2024-2026թվականների եկամուտների կազմում սեփական եկամուտների ցուցանիշը համապատասխանաբար կազմում է 2024թվականին 480.0մլն. դրամ, 2025թվականին` 500.0 մլն. դրամ, 2026թվականին` 520.0 մլն. դրամ, կամ աճը կանխատեսվում է անշարժ գույքի հարկի և փոխադրամիջոցների գույքահարկի աճերով:

Միջնաժամկետ ծախսային ծրագրերի իրականացման համար աճ է կանխատեսվում նաև պաշտոնական դրամաշնորհների, մասնավորապես` համահարթեցման դոտացիաների միայն 2024թվականին 2023թվականի համեմատ և սուբվենցիաների գծով 2024-2026թվական համար, այլ կերպ ասած պետական աջակցության միջոցների՝ սուբվենցիայի հաշվին այն դինամիկայով ինչ չափով հնարավորություն կստեղծվի ապահովել համայնքայի բյուջեով նախատեսնված ներդրում ապահովումը:

2024թվականին պաշտոնական դրամաշնորհները կանխատեսվում են երեք տարվա միջինով` 995.4 մլն. դրամ: Սուբվենցիա 500.0 մլն. դրամ 2024թվականին, 672.0 և 775.0 մլն. դրամի չափով համապատասխանաբար 2025-2026թվականին:

**4. Համայնքի 2024-2026թվականներին կանխատեսվող ծախսերը**

Համայնքի 2024-2026թվականների ծախսերը կանխատեսվում են համապատասխանաբար` 2024թվականին 2500.0 մլն. դրամ, 2025թվականին` 2600.0 մլն. դրամ, 2026թվականին` 2700.0 մլն. դրամ:

ՄԺԾԾ ծախսերը կանխատեսվում են եկամուտների համամասնորեն և միտված են համայնքի համաչափ և կայուն զարգացմանը:

Ծախսերը նախագծվել են` հետևելով բյուջետային հաշվեկշռվածության սկզբունքին` ապահովելով բյուջեների կառուցման ստանդարտները և ներկայացնելով այն ըստ բյուջետային գործառնական և տնտեսագիտական դասակարգումների, ինչպես նաև ըստ առանձին ծրագրերի:

Ընդհանուր ծախսերը ըստ բյուջետային տնտեսագիտական դասակարգման բնույթների կարելի է նկարագրել հետևյալ խմբերով`

 մլն. դրամ

|  |  |  |  |  |
| --- | --- | --- | --- | --- |
| Հ/Հ | Ծախսերի անվանումը | 2024թվական | 2025թվական | 2026թվական |
| 1 | Աշխատանքի վարձատրություն | 275.0 | 280.0 | 290.0 |
| 2 | Ծառայությունների և ապրանքների գնում | 89.0 | 100.0 | 110.0 |
| 3 | Սուբսիդիաներ | 710.0 | 700.0 | 720.0 |
| 4 | Դրամաշնորհներ | 4.0 | 5.0 | 5.0 |
| 5 | Նպաստներ | 24.0 | 25.0 | 25.0 |
| 6 | Այլ ծախսեր | 120.0 | 100.0 | 100.0 |
| 7 | Հիմնական միջոցներ | 1000.0 | 1100.0 | 1150.0 |
| 8 | Ոչ ֆինանսական ակտիվների իրացումից մուտքեր | 278.0 | 290.0 | 300.0 |

**5. Բյուջետային ծախսերի կանխատեսումը ըստ ոլորտների**

Կանխատեսվող բյուջետային ծախսերի բաշխման ոլորտային սկզբունքները պայմանավորված են Սևան համայնքի համաչափ զարգացման և ոլորտային ուսումնասիրությունների արդյունքում հանգած խնդիրների լուծման տեսլականներով: Այն առավել մատչելի ձևով ներկայացված է բյուջետային դասակարգման գործառնական խմբերում և բաշխված է հետևալ կերպ:

 մլն. դրամ

|  |  |  |  |  |
| --- | --- | --- | --- | --- |
| Հ/Հ | Ծախսերի անվանումը | 2024թվական | 2025թվական | 2026թվական |
| 1 | Ընդհանուր բնույթի հանրային ծառայություններ | 460.0 | 460.0 | 480.0 |
| 2 | Տնտեսական հարաբերություններ | 900.0 | 990.0 | 1040.0 |
| 3 | Շրջակա միջավայրի պաշտպանություն | 230.0 | 230.0 | 235.0 |
| 4 | Բնակարանային տնտեսություն և կոմունալ ծառայություններ | 110.0 | 100.0 | 100.0 |
| 5 | Մշակույթ | 60.0 | 65.0 | 70.0 |
| 6 | Կրթություն | 438.0 | 440.0 | 450.0 |
| 7 | Սոցիալական պաշտպանություն | 24.0 | 25.0 | 25.0 |
| 8 | Հիմնական բաժիններին չդասվող պահուստային միջոցներ, որից հատկացումներ ֆոնդային բյուջե | 278.0 | 290.0 | 300.0 |

**6. Համայնքի բյուջեի 2024-2025թվականներին կանխատեսվող դեֆիցիտը**

Սևան համայնքի 2024-2026թվականների համար միջնաժամկետ ծախսային ծրագրերում բյուջեների դեֆիցիտը կանխատեսվումում է նախորդ երկու տարիների բյուջեի տարեսկզբյան ազատ մնացորդի միջին մակարդակից ելնելով: Չնայած այն հանգամանքին, որ յուրաքանչյուր տարի առաջանում է և վարչական, ֆոնդային բյուջեների գծով դեֆիցիտը /հավելուրդը/, սակայն վարչական բյուջեի հավելուրդը՝ կապված ֆոնդային բյուջեի միջոցների սղության հետ, այն ամբողջությամբ, ֆոնդային բյուջեի մնացորդի հետ միասին, ուղղվում է ֆոնդային բյուջե՝ նախորդ տարիների կատարված, սակայն չֆինանսավորված ծախսերի ֆինանսավորմանը:

2024-2026թվականների համար համայնքում կաննխատեսնվող բյուջեի դեֆիցիտը կազմելու է համապատասխանաբար 50.0, 60.0 և 75.0 մլն. դրամ: